470 ATT DWAR L-ILSIEN MALTI Biex iwaqqaf il-Kunsill Nazzjonali tal-Ilsien Malti biex jippromwovi l-ilsien nazzjonali ta’ Malta u jipprovdi l-għodda meħtieġa għat-twettiq ta’ dan il-għan. L-ATTV tal-2004, kif emendat bl-Avviż Legali 79 tal-2011 bl-Att X tal-2013 u bl-Att XV tal-2017. L-ATTV tal-2004, kif emendat bl-Avviż Legali 79 tal-2011 bl-Att X tal-2013 u bl-Att XV tal-2017. TAQSIMA I PRELIMINARI 1. Titolu fil-qosor. It-titolu fil-qosor ta’ dan l-Att hu l-Att dwar l-Ilsien Malti. Tifsir. 2. F’dan l-Att, kemm-il darba l-kuntest ma jeħtieġx xorta oħra- " L-Akkademja " tfisser l-Akkademja tal-Malti magħrufa qabel bħala l-Għaqda tal-Kittieba tal-Malti li twaqqfet fl-14 ta’ Novembru 1920; " Direttur Eżekuttiv" ifisser il-persuna maħtura taħt l-artikolu 12; " Kumitat" jew "Kumitati " tfisser dak il-kumitat jew kumitati teknici maħtur taħt l-artikolu 8; " Kummissjoni " tfisser il-kummissjoni teknika mwaqqfa bl-artikolu 7; "Kunsill" tfisser il-Kunsill Nazzjonali tal-Ilsien Maltimwaqqaf bl-artikolu 4; "l-Ilsien Malti" tfisser l-Ilsien nazzjonali kif preskritt bl-artikolu 5 tal-Kostituzzjoni ta’ Malta [żaħ; " Ministru " tfisser il-Ministru responsabbli għall-edukazzjoni; "organi tal-Kunsill " tinkludi l-Kummissjoni u l-Kumitati; "ortografija " tfisser l-ortografija tal-Ilsien Malti bħala s-sistema standard tal-kitba fl-użu ta’ kuljum, imwaqqfa u aġġornata mill-Akkademja tal-Malti u kif imfissra fid-dokumenti: Tagħrif fuq il-Kitba Maltija maħruġ mill-Għaqda tal-Kittieba tal-Malti fis-sena 1924; Żieda mat-Tagħrif maħruġ fir-rivista tal-Akkademja" Il-Malti", fl-1984; u Aġġornament tat-Tagħrif fuq il-Kitba Maltija, maħruġ fir-rivista tal-Akkademja" Il-Malti" fl-1992, u kif soġġetta għad-dispożizzjonijiet tal-artikolu 5(2); "politika lingwistika " tfisser korp ta’ linji ta’ gwida biex jinfluwenzaw l-imġibalingwistika ta’ poplu; "preskritt " tfisser preskritt b’regolamenti magħmulin mill-Ministru taħt id-dispożizzjonijiet ta’ dan l-Att; " uffiċjal pubbliku " għandha l-istess tifsira bħal fl-artikolu 124 tal-Kostituzzjoni; "sena finanzjarja " tfisser il-perjodu ta’ tnax-il xahar li jagħlaq fil-31 ta’ Diċembru ta’ kull sena: Iżda l-ewwel sena finanzjarja tal-Kunsill tibda mad-dħul fis-seħħ ta’ dan l-Att u tagħlaq fil-31 ta’ Diċembru tas-sena li tiġi minnufih wara; " Università " tfisser l-Università ta’ Malta msemmija fl-artikolu 28 tal-Att dwar l-Edukazzjoni [żaħ. Kap. 327. Kap. 327. 3. (1) (a) Il-Malti huwa l-Ilsien ta’ Malta u element ewlieni tal-identità nazzjonali tal-Maltin. (b) L-Ilsien Malti huwa parti essenzjali mill-wirt nazzjonali, li jiġġedded ta’ kuljum fuq fommil-Maltin, li jagħżel lill-poplu Malti minn kull poplu ieħor u li jagħti lill-istess poplu l-aqwa mezz għall-espressjoni. (ċ) L-Istat Malti jagħraf fl-Ilsien Malties pressjoni qawwija tan-nazzjonalità tal-Maltin, u għalhekk jagħtih l-għarfien xieraq u meħtieġ kollu billijagħra f l-importanza tiegħu fil-prinċipju u fil-prattika, u jgħasses biex dan l-ilsien ma jitħassarx u ma jintilifx. (d) L-Istat Malti għandu jipprovdi biex l-istudju tal-Ilsien Malti fil-manifestazzjonijiet lingwistiċi, letterarji u kulturali tiegħu jingħata dejjem importanza prijoritarja fl-iskejjel, kemm dawk statali kif ukoll dawk li m’humiex, sa mis-snin bi krin tat-tagħlim taċ-ċittadini Maltin kollha. (e) L-Istat Malti jippromwovi b’kull mezz possibbli l-akbar użu tal-Ilsien Malti fl-edukazzjoni, fix-xandiru fl-istampa, fil-qrati, u fil-ħajja politika, amministrattiva, ekonomika, soċjali u kulturali. (f) L-Istat Malti għandu jkun minn ta’ quddiem biex joħloq l-opportunitajiet kollha possibbli għall-iżvilupp tal-Ilsien Nazzjonali u jara li jkollu d-dinjità li tixraqlu bħala tali. (g) L-Istat Maltija għra fl-importanza li fil-qafas tal-firxa tal-poplu Malti fid-dinja, l-Ilsien Malti jibqa’ magħruf u jservi bħala mezz ta’ rabta bejn il-Maltin. (2) Id-dispożizzjonijiet ta’ dan l-Artikolu m’humiex esegwibbli f’xi qorti tal-ġustizzja; madankollu l-prinċipji li jinsabu fihom huma fundamentali għall-ħarsien tal-Ilsien Malti u tkun il-mira tal-Istat li japplikahom u jimxi fuqhom. TAQSIMA II IL-KUNSILL, L-ORGANI TIEGĦU U T-TMEXXIJA TAGĦHOM 4. T waqqif tal-Kunsill Nazzjonali tal-Ilsien Malti. Emendat: VI.2017.2. (1) Ikun hemm korp, li jkun magħruf bħala l-Kunsill Nazzjonali tal-Ilsien Malti, bil-għan li jadotta u jippromwovi politika u strateġija lingwistika xierqa u li jara li dawn jitwettqu u jiġu osservati f’kull qasam tal-ħajja Maltija, għall-ġid u l-iżvilupp tal-Ilsien nazzjonali u l-identità tal-poplu Malti. (2) Kompożizzjoni tal-Kunsill. Il-Kunsill għandu jkun magħmul minn ħmis tax-il membru kif ġej: (a) Cha irman maħtur mill-Prim Ministru u magħżul minn fost persuni stabbiliti u kwalifikati fl-istudju tal-Malti u li jiġu rakkomandati flimkien jew separatament mill-Akkademja tal-Malti u mid-Dipartiment tal-Malti fl-Università; (b) rappreżentant tal-Akkademja tal-Malti; (ċ) rappreżentant nominat flimkien mid-Dipartiment tal-Malti u l-Istitut tal-Lingwistika fl-Università; (d) rappreżentant tad-Diviżjoni tal-Edukazzjoni li ġej mill-qasam tat-tagħlim tal-Malti skont il-Kurrikulu Nazzjonali nominat mill-Ministru; (e) rappreżentant tal-Kunsill Malti għall-Arti nominat mill-Kunsill; (f) is-Segretarju Permanenti Ewlieni taċ-Ċivil jew rappreżentant tiegħu; (g) rappreżentant elett skont kif jiġi preskritt minnu minn fost il-membri tal-Kumitati tal-Għaqdiet tal-Malti li huma mniżżla fl-Iskeda A, għajr l-Akkademja tal-Malti; (h) rappreżentant tal-Istitut tal-Ġurnalisti Maltin; (i) rappreżentant tal-Awtorità tax-Xandir; (j) rappreżentant tad-Dipartiment tal-Istudji tat-Traduzzjoni, tat-Terminoloġija u l-Interpretar, fl-Università; (k) rappreżentant tal-pubblikaturi Maltin innominat mill-pubblikaturi b’konsultazzjoni mal-Kunsill Nazzjonali tal-Ktieb; (l) rappreżentant tad-dipartimenti tal-Malti tat-tradutturi tal-Unjoni Ewropea, innominat flimkien mill-istess dipartimenti li huma mniżżla fl-Iskeda B; (m) rappreżentant tal-letturi speċjalizzati fit-tagħlim tal-Malt i nnominat mill-Fakultà tal-Edukazzjoni fl-Università; (n) rappreżentant tal-għalliema tal-iskejjel tal-Knisja mill-qasam tal-Malt i nnominat mis-Segretarjat għall-Edukazzjoni Kattolika; u (o) rappreżentant tal-għalliema tal-iskejjel indipendenti mill-qasam tal-Malt innominat mill-iskejjel indipendenti. (3) Wieħed mill-membri l-oħra tal-Kunsill imsemmija fis-subartikolu (2) għandu jinħatar mill-Prim Ministru bħala Viċi-President tal-Kunsill biex jippresiedi hu f’kull assenza tal-President. (4) Personalità ġuridika u rappreżentanza tal-Kunsill. Il-Kunsill ikun korp magħqud b’personalità ġuridika distinta u jkun kapaċi, bla ħsara għad-dispożizzjonijiet ta’ dan l-Att, jagħmel kuntratti, jakkwista u jiddisponi minn kull xorta ta’ proprjetà għall-finijiet tal-funzjonijiet tiegħu, li jħarreku jiġi mħarrek, u li jagħmel dak kollu u li jidħol f’dawk l-operazzjonijiet kollha hekk kif in huma inċidentali jew iwasslu għall-eżerċizzju jew il-qadi tal-funzjonijiet tiegħu taħt dan l-Att, inkluż li jislef jew jissellefflus. (5) Ir-rappreżentanza legali tal-Kunsill għandha tkun fil-President u fid-Direttur Eżekuttiv flimkien: Iżda l-Kunsill jista’ jaħtar lil xi wieħed jew aktar mill-membri jew l-uffiċjali jew l-impjegati tiegħu biex jidhru f’isem il-Kunsill fi proċedimenti ġudizzjarji u fuq kull att, kuntratt, strument jew dokument ieħor li jkun. (6) Kull dokument magħmul jew maħruġ mill-Kunsill u ffirmat mill-President, jew maħruġ mid-Direttur Eżekuttiv u ffirmat minnu, jista’ jinġieb bi prova u għandu, sakemm ma jiġix ippruvat il-kuntrarju, jitqies bħala strument magħmul jew maħruġ mill-Kunsill jew mid-Direttur Eżekuttiv. 5. Funzjonijiet tal-Kunsill. Emendat: VI.2017.3. (1) Tkun il-funzjoni u jkun id-dmir tal-Kunsill li jippromwovi l-Ilsien Malti kemm f’Malta kif ukoll barra minn Malta billi jaħdem bis-sħiħ biex iqanqal għarfien u rispett għall-prinċipji msemmija fl-artikolu 3. (2) Il-Kunsill għandu wkoll jagħmel kull aġġornament li jkun meħtieg fl-ortografija tal-Ilsien Malti u, minn żmien għal ieħor, skont il-ħtieġa, jistabbilixxi l-mod kif għandu jinkiteb il-kliem ġdid fil-Malti u l-kitba korretta ta’ kliem u frażijiet li jidħlu fil-Malti minn ilsna oħra. (3) Fil-qadi tal-funzjonijiet u d-dmirijiet tiegħu l-Kunsill għandu- (a) ji żviluppa, jimmotiva u jtejjeb l-għarfien u l-espressjoni tal-Ilsien Malti; (b) jippromwovi l-iżvilupp dinamiku ta’ dawk il-karatteristiċi lingwistiċi li jidentifikaw lill-poplu Malti; (ċ) b’konsultazzjoni mal-organimwaqqfa b’dan l-Att, jadotta politika, pjan u strateġija lingwistika xierqa u jara li dawn ikunu mwettqa u osservati f’kull qasam tal-ħajja Maltija; (d) jara li l-politika lingwistika deċiża mill-Kummissjoni titqiegħed fil-prattika billi jiżgura l-implimentazzjoni effettiva u fidila tagħha; (e) jivvaluta u jikkordina x-xogħol li jsir minn għaqdiet u individwi fil-kamp tal-Ilsien Malti u jrawwemat mosfera ta’ koperazzjoni bi pjan miftiehem; (f) jiġbed l-attenzjoni ta’ kull min jista’ jikkontribwixxi fl-iżvilupp tal-Malti għall-ħidma biex titwettaq il-politika lingwistika u, fejn ikun meħtieġ, jagħti parir lill-Ministru biex jikkommissjonaxogħol meħtieġ; (g) ifittex riżorsi finanzjarji li jistgħu jinġabru lokalment u minn barra biex ikun jista’ jsaħħaħ l-attività tiegħu, u b’mod speċjali dawk ir-riżorsi li diġà huma aċċessibbli minn organizzazzjonijiet lokali u internazzjonali għal skopijiet ta’ riċerka, promozzjoni tal-ilsna mitkellma minn popli żgħar, u proġetti oħra ta’ skambji ta’ esperti u studjużi; (h) jikkopera ma’ persuni, korpi u organizzazzjonijiet fl-oqsma diversi tal-ħajja biex iżidu jkabbar l-għarfien u l-apprezzament ta’ attivitajiet lingwistiċi u kulturali b’riżq l-Ilsien Malti; (i) iwaqqaf Ċentru Nazzjonali tal-Ilsien Maltili, minbarra li jservi bħala s-sede tal-Kunsill, joffri riżorsi stampati u awdjoviżivi meħtieġa lill-membri tal-għaqdiet tal-Malti, istituzzjonijiet u persuni oħra interessati; (j) jiżgura aċċess sħiħ għal statistika u informazzjoni disponibbli għall-użu tal-Kunsill u l-organi tiegħu fil-qadi ta’ dmirijiethom taħt dan l-Att; (k) iżomm kuntatt kontinwu mal-komunitajiet tal-Maltin ta’ barra u mar-rappreżentanti tagħhom bil-ħsieb li l-ilsien Malti jibqa’ lingwa ħajjafosthom. (4) Il-Kunsill għandu joħloq u jżomm kuntatti regolari u frekwenti ma’ għaqdiet lokali, nazzjonali u internazzjonali li jkollhom funzjonijiet tal-Kunsill, u magħhom jistabbilixxi skambji ta’ ideatu riżorsi. 6. (1) Bla ħsara għal kull setgħa tal-Prim Ministru u tal-Ministru, kull inizjattiva meħuda taħt dan l-Att għandha tkun soġġetta għad-deċiżjoni tal-Kunsill: Iżda fi kwistjonijiet ta’ naturalingwistika tekniko-xjentifika, b’mod partikolari fit-twettiq tal-funzjoni tiegħu taħt l-artikolu 5(2), il-Kunsill għandu jaġixxi fuq il-parir tal-Kummissjoni: Iżda wkoll, f’każ ta’ nuqqas ta’ qbil mal-Kummissjoni dwar deċiżjonijiet ta’ naturalingwistika tekniko-xjentifika, il-Kunsill għandu l-jedd li ma jaċċettax il-parir tal-Kummissjoni. Il-Kunsill, iżda, għandu f’dan il-każ jagħti lill-Kummissjoni r-reazzjonijiet tiegħu bil-miktub fi żmien erba’ (4) ġimgħat. Il-Kummissjoni tkun obbligata tirrikonsidra l-parir tagħha u tissottomettih bil-miktub lill-Kunsill fi żmien erba’ (4) ġimgħat. F’każ li jibqa’ ma jintlaħaqx qbil, il-parir tal-Kummissjoni jaqa’. (2) Id-deċiżjonijiet dwar il-kwistjonijiet ta’ naturalingwistika tekniko-xjentifika msemmijin fis-subartikoli preċedenti għandhom jidħlu fis-seħħ bis-saħħa ta’ avviż ippubblikat mill-Kunsill fil-Gazzetta. 7. Kummissjoni Teknika. Emendat: VI.2017.5. (1) Il-Kunsill għandu jaħtar Kummissjoni Teknika li tkun magħmula kif ġej: (a) minn president; u (b) mill-Kapijiet tal-Kumitati Teknicimwaqqfa bl-artikolu 8. (2) Id-Direttur Eżekuttiv ikun is-Segretarju tal-Kummissjoni mingħajr jedd għall-vot. (3) Funzjonijiet tal-Kummissjoni. Il-Kummissjoni għandha - (a) tosserva, tanalizza u tiżen il-qagħda tal-Ilsien Malti fid-dawl tas-sitwazzjoni lingwistika ta’ Malta; (b) tfassa l il-politika lingwistika u tirrakkomandaha lill-Kunsill; (ċ) tinkoraġġix xi maturazzjoni fl-istudju dwar il-pjanifikazzjoni lingwistika b’korsijiet addattati fl-edukazzjoni għolja, kif ukoll permezz ta’ boroż ta’ studju lil żgħażagħ promettenti, żjarat ta’ pjanifikaturi barranin u l-ħolqien ta’ librerija speċjalizzata dwar is-suġġett; (d) tiltaqa’ għall-inqas darba kull tliet (3) xhur u żżomm il-minuti ta’ kull laqgħa li ssir fi ħdanha. 8. Kumitati Teknici. Emendat: VI.2017.6. (1) Il-Kunsill għandu jaħtar kumitati tekniċi f’oqsma ta’ speċjalizzazzjoni skont kemm ikun meħtieġ u għandu jiddefinixxi t-termini tal-ħidma tagħhom. (2) Kull Kumitat ikun organu konsultattiv għad-diskussjoni tal-politika lingwistika li għandha tiġi adottata f’oqsma speċjalizzati, li jinkludu (i) l-informatika u (ii) it-terminoloġija u t-traduzzjoni. Kull Kumitat ikun magħmul minn: (a) Kap tal-Kumitat, li jkun studjuż speċjalizzat fil-qasam partikolari tal-istudju tal-Malti, propost minn fost persuni kwalifikati rakkomandati mill-Akkademja tal-Malti u mid-Dipartiment tal-Malti fl-Università flimkien jew separatament, b’konsultazzjoni mal-membri tal-Kunsill; bl-għażla tal-persuna f’idejn il-Kunsill; (b) speċjalista propost mill-Kummissjoni fuq parir tal-Kap tal-Kumitat konċernat; u (ċ) tliet membri jew aktar magħżula għall-kontribut tagħhom fil-qasam partikolari tal-istudju tal-ħajja li għalih ikun twaqqaf il-Kumitat, proposti mill-Kunsill b’konsultazzjoni mal-Kap tal-Kumitat konċernat. (3) Il-Kumitat jista’ jikkooptja persuni oħra bħala membri osservaturi bid-dritt li jattendu u jieħdu sehem fid-diskussjoni iżda mingħajr dritt għall-vot. (4) Funzjonijiet tal-Kumitat. Kull Kumitat għandu- (a) josserva l-qagħda tal-Ilsien Malti, jiddiskuti l-miżuri meħtieġa għall-iżvilupp tiegħu, u jfassal il-politika lingwistika fil-qasam partikolari tiegħu; (b) jagħti l-fehma tiegħu lill-Kummissjoni dwar kwistjonijiet marbuta mal-qasam partikolari li għalih ikun twaqqaf. (5) Il-Kumitati Tekniċi għandhom jissottomettu lill-Kunsill rapport tal-ħidma tagħhom kull sitt xhur. 9. Dispożizzjonijiet komuni għall-Kunsill u l-organi tiegħu. Emendat: X.2013.8. (1) Il-Membri tal-Kunsill u tal-organi tiegħu jinħatru, jiġu nominati jew eletti għal tliet snin, immal-membri li jiġu hekk maħtura, nominati u eletti jkunu eliġibbli biex jinħatru, jiġu nominati jew eletti mill-ġdid meta jiskadi ż-żmien tagħhom fil-kariga. (2) L-ebda persuna ma tkun kwalifikata tkun membru tal-Kunsill jew ta’ xi wieħed mill-organi tiegħu jekk tkun Imħallef jew Maġistrat. (3) Bla ħsara għad-dispożizzjonijiet ta’ dan l-artikolu, il-kariga ta’ membru tal-Kunsill jew ta’ xi wieħed mill-organi tiegħu ssir vakanti- (i) meta jiskadi ż-żmien tiegħu fil-kariga, jew (ii) jekk ikun hemm ċirkostanzi illi, li kieku ma kienx membru tal-Kunsill, kienu jwasslu għall-iskwalifika tiegħu milli jinħatar bħala tali, jew (iii) jekk jirriżenja mill-Kunsill jew minn xi wieħed mill-organi tiegħu permezz ta’ ittra indirizzata lill-awtorità kompetenti li tkun ħatritu taħt dan l-Att, jew (iv) jekk konsistentement juri nuqqas ta’ interess fil-ħidma u l-laqgħat tal-Kunsill jew l-organi tiegħu. (4) Jekk membru jirriżenja jew jekk il-kariga ta’ membru tal-Kunsill tkun xorta oħra vakanti jew jekk membru ma jkunx jista’ għal xi raġuni jaqdil-funzjonijiet tal-kariga tiegħu, l-awtorità kompetenti li tkun ħatritu taħt dan l-Att tista’ taħtar persuna oħra bħala membru minflok u fil-Kunsill jew fl-organu fejn il-post tiegħu jkun ġie vakat. (5) Membru tal-Kunsill li jkollu xi interess dirett jew indirett f’xi kuntratt magħmul jew propost li jiġi magħmul mill-Kunsill, li ma jkunx interess li jiskwalifika lil dak il-membru milli jibqa’ membru, għandu jistqarr ix-xorta tal-interess tiegħu fl-ewwel seduta tal-Kunsill wara li jkun sarjaf bil-fatti relevanti. Din l-istqarrija għandha mbagħad tiġi reġistrata fil-minuti tal-Kunsill, u l-membru li jkollu interess kif hawn qabel imsemmi għandu jirtira minn kull seduta li fiha jiġi diskuss dak il-kuntratt. Tali stqarrija għandha titwassal lill-Ministru mingħajr dewmien. Meta l-interess tal-membru jkun tali li jiskwalifikah milli jibqa’ membru, huwa għandu jirrapporta l-fatt minnufih lill-Ministru u jagħti r-riżenja tiegħu. 10. Dispozizzjonijiet dwar proċedimenti tal-Kunsill u tal-organi tiegħu. Emendat: VI.2017.7. (1) Il-Kunsill jew l-organi tiegħu għandhom jiltaqgħu daqstant drabi daqs kemm meħtieġ fuq sejħa tal-president rispettiv tagħhom jew fuq talba ta’ tnejn mill-membri l-oħra. (2) Nofs l-għaddu wieħed tal-membri li f’dak iż-żmien ikunu jikkostitwixxu l-Kunsill jew xi organu tiegħu jiffurmaw kworum. (3) Id-deċiżjonijiet tal-Kunsill u l-organi tiegħu jittieħdu b’maġġoranza sempliċi tal-voti tal-membri preżenti u li jivvutaw: Iżda deċiżjonijiet ta’ natura tekniko-xjentifika lingwistika jittieħdu biss mill-Kunsill b’maġġoranza assoluta tal-membri, mill-Kummissjoni b’maġġoranza ta’ żewġ terzi tal-membri, u mill-Kumitat b’maġġoranza ta’ tliet kwarti tal-membri rispettivi. (4) Il-president tal-Kunsill, jew tal-organi tiegħu, jew fl-assenza tal-President tal-Kunsill il-Viċi-President, jew minjinħatar biex jagħmilha ta’ president, ikollu votoriġinali u fil-każ ta’ egwaljanza ta’ voti, vot deċiżiv. (5) Mingħajr preġudizzju għall-ħtiġiet l-oħra ta’ dan l-Att, ebda deċiżjoni tal-Kunsill ma tkun valida jekk ma tkunx mill-anqas appoġġjata minn tliet membri tal-Kunsill. (6) Il-Kunsill jew xi organu tiegħu jista’ minn żmien għal ieħor jistieden persuna tattendi għal xi seduta waħda jew aktar tiegħu sabiex tagħti parir espert dwar xi ħaġa li jista’ jkun qed jiddiskuti: Iżda dik il-persuna għandha tkun mistiedna biss għal għadd limitat ta’ seduti u f’dak li għandu x’jaqsam ma’ xi suġġett speċifiku u mingħajr ebda dritt għall-vot. (7) Bla ħsara għad-dispożizzjonijiet ta’ dan l-Att u ta’ xi regolamenti li jistgħu jiġu magħmula bis-saħħa tiegħu, il-Kunsill u l-organi tiegħu għandhom jirregolaw il-proċeduri tagħhom infushom. (8) Bla ħsara għad-dispożizzjonijiet imsemmija qabel f’dan l-artikolu, ebda att jew proċediment tal-Kunsill jew ta’ xi organu tiegħu m’għandu jkun invalidat unikament minħabba fl-eżistenza ta’ xi vakanza fost il-membri. (9) Kull att magħmul minn persuna li taġixxi bona fidi bħala membru tal-Kunsill jew ta’ xi organu tiegħu jkun validu bħal li kieku kien membru validu minkejja li wara jiġi skopert xi difett fil-ħatra jew kwalifiki tiegħu. 11. Forum Nazzjonali. Emendat: VI.2017.8. (1) Il-Ministru għandu, darba kull tliet snin jew qabel, ilaqqa’ Forum Nazzjonali għall-Ilsien Malti, fejn jistieden il-parteċipazzjoni tal-Kunsill, tal-organi tiegħu, tal-Università, l-Akkademja u l-għaqdiet l-oħra tal-Malti, dipartimenti u entitajiet oħra tal-Gvern, rappreżentanti tal-kunsilli lokali, għaqdiet mhux governattivi, istituzzjonijiet edukattivi, kulturali u artistiċi sew pubbliċi sew privati, kif ukoll rappreżentanti tal-mezzi ta’ komunikazzjoni awdjoviżiva, u kull parti oħra li turi bil-miktub lill-Ministru li għandha interess. (2) Il-Forum għandu jiddiskuti l-politika nazzjonali dwar l-Ilsien Malti kif tkun fis-seħħ minn żmien għal ieħor, kif ukoll l-istat tal-Ilsien Malti b’mod ġenerali, wara li jisma’ rapport dwar il-ħidma tal-Kunsill u l-organi tiegħu mħejji mid-Direttur Eżekuttiv. (3) Il-Ministru għandu jirregola l-proċeduri tal-Forum u jaħtar il-President tiegħu. (4) Il-proċedimenti tal-Forum għandhom jiġu pubblikati u jintbagħtu lill-Ministru. (5) Il-Ministru għandu jagħti avviż pubbliku bil-quddiem mill-anqas xahar qabel ma jlaqqa’ l-Forum. 12. T mexxija tal-affarijiet tal-Kunsill u tal-organi tiegħu. Emendat: VI.2017.9. (1) Bla ħsara għad-dispożizzjonijiet l-oħra ta’ dan l-Att, it-tmexxija tal-affarijiet u l-ħidma tal-Kunsill jaqgħu taħt ir-responsabilità tal-Kunsill innifsu imma, ħlief kif hawn qabel imsemmi, it-tmexxija eżekuttiva tal-Kunsill u l-organi tiegħu, l-amministrazzjoni u l-organizzazzjoni tagħhom u l-kontroll amministrattiv tal-uffiċjali u l-impjegati tagħhom, ikunu r-responsabilità ta’ Direttur Eżekuttiv li jkollu wkoll dawk il-poteri l-oħra li jistgħu minn żmien għal ieħor jiġu delegati lil u mill-Kunsill. (2) Id-Direttur Eżekuttiv għandu jinħatar minn bord tal-għażla mwaqqaf apposta mill-Kunsill, li fih ikun hemm rappreżentant tal-Ministeru għall-Edukazzjoni, wara li ssir sejħa pubblika. Il-ħatra tkun għal tliet snin u dak il-perijodu jista’ jittawwal għal perijodu jew perijodi ulterjuri ta’ tliet snin, soġġett għal twettiq ta’ ħidma sodisfaċenti. (3) Id-Direttur Eżekuttiv għandu jattendi kull laqgħa tal-Kunsill iżda mingħajr jedd għall-vot: Iżda l-Kunsill jista’, jekk iqis xieraq, jitlob lid-Direttur Eżekuttiv biex ma ja ttendix għal xi seduta jew parti minn xi laqgħa. (4) Id-Direttur Eżekuttiv għandu, bla ħsara għall-kontroll ġenerali u d-direzzjoni tal-Kunsill, ikun responsabbli għat-twettiq tal-funzjonijiet tal-Kunsill fl-eżerċizzju ta’ dmirijietu u, mingħajr preġudizzju għall-ġeneralità ta’ dak imsemmi hawn, huwa għandu- (a) jassumi kull responsabilità għall-amministrazzjoni u l-organizzazzjoni u l-kontroll amministrattiv tal-uffiċjali u l-impjegati tal-Kunsill u l-organi tiegħu u, għal dak l-għan, jassenja lil kull uffiċjal jew impjegat dawk id-dmirijiet li jistgħu jkunu meħtieġa; (b) ji żviluppa l-istrateġiji meħtieġa u jara li jitwettqu l-istrateġiji u l-pjani tal-Kunsill; (ċ) jagħti parir lill-Kunsill u l-organi tiegħu fuq kull ħaġa li jistgħu jirriferulu jew fuq kull ħaġa li jqis li tkun meħtieġa jew spedjenti; (d) ikun responsabbli għat-tfassil ta’ pjan ta’ ħidma u għat-tħejjija tal-estimi finanzjarji, għat-tħaddim, dħul u ħruġ ta’ fondi taħt id-direzzjoni u bl-approvazzjoni tal-Kunsill u jżomm recorddettaljat ta’ kull dħul u ħruġ ta’ fondi. Fit-tħaddim tal-fondi u ż-żamma tar-records id-Direttur Eżekuttiv għandu josserva r-regolamenti finanzjarji tal-Gvern; u (e) barra li jżomm il-pubbliku infurmat dwar ix-xogħol tal-Kunsill u d-deċiżjonijiet li jkunu ttieħdu fi ħdan u, jaqdi dawk id-dmirijiet l-oħra li l-Kunsill jista’ jassenjalu minn żmien għal ieħor. 13. (1) Il-Ministru jista’, minn żmien għal ieħor, jagħti lill-Kunsill dawk id-direttivi bil-miktub li huwa jista’ jqis meħtieġa dwar il-politika li għandha tiġi segwita mill-Kunsill fit-twettiq tal-funzjonijiet tiegħu, sakemm tali direttivi ma jkunux inkonsistenti mad-dispożizzjonijiet ta’ dan l-Att, u l-Kunsill għandu, malajr kemm jista’ jkun, iwettaq dawk id-direttivi kollha u jmexxi l-affarijiet tiegħu skont dawk id-direttivi. (2) Il-Kunsill għandu jagħti lill-Ministru faċilitajiet għall-ksib ta’ informazzjoni dwar il-proprjetà u l-attivitajiet tal-Kunsill u tal-organi tiegħu u jipprovdilu prospetti, kontijiet u kull informazzjoni oħra f’dak ir-rigward, u jipprovdi kull faċilità għall-verifika ta’ kull informazzjoni mogħtija, b’tali mod u f’dawk iż-żminijiet li huwa jista’ jeħtieġ. TAQSIMA III UFFIĊJALI U IMPJEGATI TAL-KUNSILL 14. Ħatriet ta’ persunal. Bla ħsara għad-dispożizzjonijiet tal-Kostituzzjoni u ta’ kull liġi oħra applikabbli għal dan, u mingħajr preġudizzju għad-dispożizzjonijiet l-oħra ta’ dan l-Att, il-ħatra ta’ uffiċjali u impjegati oħra għall-qadikifimiss u effiċjenti tal-funzjonijiet tal-Kunsill għandha ssir mill-Kunsill. Il-pattijiet u l-kondizzjonijiet ta’ impjieg għandhom jiġu stabbiliti mill-Kunsill bi ftehim mal-Ministru fil-qafas ta’ pattijiet u kondizzjonijiet applikabbli għall-impjegati fis-servizz pubbliku. 15. Inkarigu ta’ uffiċjali pubbliċi għal xogħol mal-Kunsill. (1) Il-Prim Ministru jista’, fuq talba tal-Kunsill, minn żmien għal ieħor jordnali uffiċjal pubbliku jitqabbad jagħmel xogħol mal-Kunsill jew l-organi tiegħu f’dik il-kapaċità u b’seħħ minn dik id-data li jistgħu jkunu speċifikati fl-ordni. (2) Il-perjodu li matulu ordni kif imsemmija qabel tkun tapplika għal xi uffiċjal li jkun speċifikat fiha, għandu, kemm-il darba l-uffiċjal ma jirtirax mis-servizz pubbliku jew xorta oħra ma jibqax fil-kariga f’data li tiġi qabel, jew inkella għax tiġi speċifikata data differenti fl-ordni, jintemm mal-ġrajja ta’ xi avveniment minn dawn li ġejjin, jiġifieri jekk: (a) dak l-uffiċjal jaċċetta offerta ta’ trasferiment għas-servizz tal-Kunsill u impjieg permanenti miegħu skont l-artikolu 17; jew (b) il-Prim Ministru jirrevoka ordni magħmula minnu taħt dan l-artikolu għar-rigward ta’ dak l-uffiċjal. (3) Meta ordni kif imsemmija qabel tiġi revokata mill-Prim Ministru għar-rigward ta’ xi uffiċjal, il-Prim Ministru jista’ b’ordni ulterjuri jqabbad lil dak l-uffiċjal jagħmel xogħol mal-Kunsill f’dik il-kapaċità u b’seħħ minn dik id-data li jistgħu jkunu speċifikati fl-ordni ulterjuri, u d-dispożizzjonijiet tas-subartikolu (2) għandhom, malli jiġridan, ikunu japplikaw għall-perjodu ta’ kemm iddum dik l-ordni ulterjuri għar-rigward ta’ dak l-uffiċjal. 16. (1) Meta uffiċjal pubbliku jitqabbad jagħmel xogħol mal-Kunsill taħt xi dispożizzjoni tal-artikolu 15, dak l-uffiċjal għandu, matul il-perjodu li fih dik l-ordni jkollha effett għar-rigward tiegħu, ikun taħt l-awtorità amministrattiva u l-kontroll tal-Kunsill imma huwa għandu għal kull għanu fini ieħor jibqa’ u jkun ikkunsidratu ttrattat bħala uffiċjal pubbliku. (2) Mingħajr preġudizzju għall-ġeneralità msemmija qabel, uffiċjal li jitqabbad jagħmel xogħol kif hawn qabel imsemmi- (a) m’għandux matul il-perjodu li matulu huwa jkun hekk imqabba d- (i) ikun prekluż milli japplika għal trasferiment f’xi dipartiment tal-Gvern skont il-pattijiet u l-kondizzjonijiet ta’ servizz marbuta mal-ħatra taħt il-Gvern li kellu fid-data li fiha huwa hekk jitqabbad jagħmel ix-xogħol; jew (ii) ikunhekk impjegat lir-remunerazzjoni u l-kondizzjonijiet tas-servizz tiegħu jkunu inqas favorevoli minn dawk li jkunu marbutin mal-ħatra taħt il-Gvern u li jkun qed igawdi fid-data msemmija qabel jew li kieku kienu jkunu marbuta ma’ dik il-ħatra, matul dak il-perjodu, li kieku dak l-uffiċjal ma kienx tqabbad jagħmel xogħol mal-Kunsill; u (b) Kap. 93. Kap. 58. Kap. 93. Kap. 58. ikollu jedd li s-servizz tiegħu mal-Kunsill jiġi kkunsidrat bħala servizz mal-Gvern għall-finijiet ta’ pensjoni, gratwità, jew benefiċċju taħt l-Ordinanza [żaħ dwar il-Pensjonijiet u l-Att dwar il-Pensjonijiet lil [żaħ Nisa RomoluTfalIltiema, u ta’ kull dritt jew privileġġ ieħor li kien ikollu jedd għalih, u jkun responsabbli għal dak kollu li jista’ jkun responsabbli għalih, li kieku ma tqabbadx jagħmel xogħol mal-Kunsill. (3) Meta ssir applikazzjoni kif hemm provdut fis-subartikolu (2)(a)(i) għandha tingħatalha l-istess konsiderazzjoni bħal li kieku l-applikant ma kienx ġie mqabbad jagħmel servizz mal-Kunsill. (4) Il-Kunsill għandu jħallas lill-Gvern dawk il-kontribuzzjonijiet li jistgħu minn żmien għal ieħor jiġu stabbiliti bħala pensjoni u gratwità li jista’ jaqla’ uffiċjal li jitqabbad jagħmel xogħol mal-Kunsill kif imsemmi qabel ma tul il-perjodu li fih ikun qed jagħmel dak ix-xogħol. 17. Offerta ta’ impjieg permanenti mal-Kunsill lil uffiċjali pubbliċi inkarigati jagħmlu xogħol mal-Kunsill. (1) Il-Kunsill jista’, bl-approvazzjoni tal-Prim Ministru, joffri lil uffiċjal, li jkun imqabbad jagħmel xogħol mal-Kunsill taħt id-dispożizzjonijiet tal-artikolu 15, impjieg permanenti mal-Kunsill b’dik ir-remunerazzjoni u b’dawk il-pattijiet u l-kondizzjonijiet li ma jkunux inqas favorevoli minn dawk li dak l-uffiċjal ikun qed igawdi fid-data ta’ dik l-offerta. (2) Il-pattijiet u l-kondizzjonijiet kompriżi f’xi offerta magħmula kif imsemmi qabel m’għandhomx jintqiesu li jkunu inqas favorevoli unikament għaliex dawn ma jkunux f’kull rigward identiċi ma’ jew aħjar minn dawk li l-uffiċjal involut ikun qed igawdi fid-data ta’ dik l-offerta, jekk dawk il-pattijiet u l-kondizzjonijiet, meħudinilkoll flimkien, ikunu fil-fehma tal-Prim Ministru joffru benefiċċji sostanzjalment ekwivalenti jew aħjar. (3) Kap. 93. Kap. 58. Kap. 93. Kap. 58. Kull uffiċjal pubbliku li jaċċetta impjieg permanenti li jiġi offrut liluma l-Kunsill, taħt id-dispożizzjonijiet tas-subartikolu (1), għandu għall-finijiet kollha li ma jkunux dawk tal-Ordinanza dwar [żaħ il-Pensjonijiet u l-Att dwar il-Pensjonijiet lil Nisa Romolu Tfal [żaħ Il tiema, u bla ħsara għad-dispożizzjonijiet tas-subartikolu (6), jispiċċa mis-servizz mal-Gvern u jidħol fis-servizz mal-Kunsill fid-data minn meta jaċċetta, u għall-finijiet ta’ dik l-Ordinanza u ta’ dak l-Att, daqs kemm dawn ikunu applikabbli għalih, servizz mal-Kunsill għandu jitqies bħala servizz mal-Gvern fil-parametri tat-tifsiriet relattivi rispettivament. (4) Kap. 93. Kap. 58. Kap. 93. Kap. 58. Kull uffiċjal bħal dak imsemmi qabel li, minnufih qabel ma jaċċetta impjieg permanenti mal-Kunsill kellu jedd għal benefiċċju taħt l-Ordinanza dwar il-Pensjonijiet jew l-Att dwar il-Pensjonijiet [żaħ lil Nisa RomoluTfal Il tiema, ikompli jkollu dak il-jedd għal benefiċċju taħt dik l-Ordinanza u dak l-Att għal kull fini bħal li kieku s-servizz tiegħu mal-Kunsill kien servizz mal-Gvern. (5) Il-Kunsill għandu jħallas lill-Gvern dawk il-kontribuzzjonijiet li jistgħu minn żmien għal ieħor jiġu stabbiliti mill-Ministru responsabbli għall-finanzi dwar in-nefqa ta’ pensjonijiet u gratwitajiet li jaqla’ uffiċjal li jkun aċċetta impjieg permanenti mal-Kunsill kif hawn qabel imsemmi matul il-perjodu li jibda għaddej mid-data minn meta dak l-uffiċjal ikun aċċetta. (6) (a) Għall-għanijiet tal-Ordinanza dwar il-Pensjonijiet, l-emolumenti pensjonabbli ta’ dak l-uffiċjal pubbliku li jaċċetta impjieg mal-Kunsill meta jirtira għandhom jitqiesu li jkunu l-emolumenti pensjonabbli li jitħallsu lil xi uffiċjal fis-servizz tal-Gvern fi gradu f’livell inkrementali li jikkorrispondi għall-kariga li jkollu l-uffiċjal meta jirtira minn mal-Kunsill. (b) Għall-għanijiet tal-paragrafu preċedenti, il-karigi u l-gradi salarjali ta’ uffiċjal pubbliku li jaċċetta impjieg mal-Kunsill għandhom ikunu klassifikati kemm jista’ jkun b’mod korrispondenti għall-gradi u livelli inkrementali fis-servizz tal-Gvern b’riferenza għad-deskrizzjoni tal-kariga, ħila fis-sengħa, responsabilità u fatturi oħra bħal dawn. (ċ) Il-klassifikazzjoni msemmija fil-paragrafu (b) għandha ssir minn bord li jkun magħmul minn president li jinħatar mill-Ministru responsabbli għall-finanzi u minn żewġ membri oħra, wieħed li jinħatar mill-Ministru responsabbli ċentralment għall-politika dwar il-persunal fis-servizz pubbliku u l-ieħor li jinħatar mill-Kunsill. Il-klassifikazzjoni għandha tkun bla ħsara għall-approvazzjoni finali tal-Ministru responsabbli għall-finanzi. (d) Dik il-klassifikazzjoni għandha ssir fi żmien tliet xhur mill-aġġustament tas-salarji tal-impjegati li jkunu fis-servizz tal-Gvern u, jew, ta’ impjegati tal-Kunsill. (e) Ebda kariga ma tkun klassifikata fi grad ogħla minn dak ta’ Grad 3 fis-servizz tal-Gvern jew dak il-grad ieħor ogħla li l-Ministru responsabbli għall-finanzi jista’ minn żmien għal ieħor jistabbilixxi b’avviż fil-Gazzetta. (7) Kap. 93. Kap. 93. Mingħajr preġudizzju għall-artikolu 113 tal-Kostituzzjoni, ħadd ma jista’, wara li ssir klassifikazzjoni kif imsemmija qabel, ikollu jedd għal drittijiet taħt l-imsemmija -Ordinanza dwar il-Pensjonijiet, li jkunu inqas favorevoli minn dawk li kien ikollu jedd għalihom qabel dik il-klassifikazzjoni. TAQSIMA IV DISPOŻIZZJONIJIET FINANZJARJI 18. Għotjiet bil-quddiem mill-Gvern. Il-Ministru responsabbli għall-finanzi jista’, wara konsultazzjoni mal-Ministru, jagħmel għotjiet bil-quddiem lill-Kunsill ta’ dawk l-ammonti li jista’ jaqbel li jkunu meħtieġa mill-Kunsill sabiex iwettaq id-dmirijiet tiegħu taħt dan l-Att, u jista’ jagħmel dawk l-għotjiet bil-quddiem b’dawk il-pattijiet u l-kondizzjonijiet li huwa jista’, wara konsultazzjoni kif imsemmi qabel, iqis li jkunu adatti. Kull tali għotja bil-quddiem tista’ ssir mill-Ministru responsabbli għall-finanzi mill-Fond Konsolidat, u mingħajr ebda approprjazzjoni ulterjuri minbarra dan l-Att kif ukoll, b’ordni ffirmata minn u li tkun tawtorizza lill-Accountant dawk il-flus bil-quddiem. 19. Estimi ta l-Kunsill. (1) Il-Kunsill għandu, sa tmiem Mejju ta’ kull sena, jippreżenta lill-Ministru, pjan ta’ ħidma għat-tliet snin finanzjarji li jmiss flimkien mal-estimi tal-infiq u d-dħul kapitali u rikorrenti għas-sena finanzjarja li jmiss: Iżda l-estimi għall-ewwel sena finanzjarja tal-Kunsill għandhom jiġu ppreparati u addottati f’dak iż-żmien li l-Ministru jista’ jispeċifika b’avviż bil-miktub lill-Kunsill. (2) Fit-tħejjija ta’ dawk l-esti mil-Kunsill għandu jikkunsidra kull fondu flejjes oħra li jistgħu jkunu dovuti li jitħallsu lil u mill-Fond Konsolidat matul is-sena finanzjarja relevanti, kemm bis-saħħa ta’ dan l-Att jew ta’ xi Att ta’ approprjazzjoni, jew ta’ xi liġi oħra. (3) L-estimi għandhom isiru b’dak il-modu għandu jkun fihom dik l-informazzjoni u dawk il-paraguni ma’ snin preċedenti hekk kif il-Ministru responsabbli għall-finanzi jista’ jordna. (4) Għandha minnufih tintbagħat kopja tal-estimi mill-Kunsill, malli dawn jiġu addottati, lill-Ministru u lill-Ministru responsabbli għall-finanzi. (5) L-estimi tal-Kunsill ma għandhomx jidħlu fis-seħħ qabel ma jiġu approvati mill-Ministru u l-Ministru responsabbli għall-finanzi. 20. In-nefqa tkun skont l-estimi approvati. (1) M’għandha ssir l-ebda nefqa mill-Kunsill jew l-organi tiegħu li taqbeż l-estimi kif approvati mill-Ministru kif provdut fl-artikolu 19. (2) Ħlief għal flus iġġenerati mill-Kunsill innifsu jew li jiġu riċevuti minn sorsi mhux Statali, il-Kunsill għandu jibqa’ fil-parametri tan-nefqiet kapitali u rikorrenti allokati lilu mill-Ministru kif awtorizzati mill-Ministru responsabbli għall-finanzi. 21. Kontijiet, verifikaużbanki. (1) Il-Kunsill għandu jiżgura li jinżammu kif imisskontijiet u records oħra li jirrigwardaw il-ħidma tiegħu u tal-organi tiegħu u għandu jiżgura li tiġi ppreparata dikjarazzjoni relattiva ta’ kontijiet dwar kull sena finanzjarja. (2) Il-kontijiet tal-Kunsill għandhom ikunu verifikati minn awditur jew awdituri maħtura mill-Kunsill u jiġu approvati mill-Ministru: Iżda l-Ministru responsabbli għall-finanzi jista’, wara konsultazzjoni mal-Ministru, jitlob li l-kotba u l-kontijiet tal-Kunsill jiġu verifikati jew eżaminati mill-Awditur Ġenerali li jkollu għal dak l-għan is-setgħa li jagħmel dik il-verifika fiżika u kull aċċertament ieħor li jista’ jqis li jkunu meħtie [a. (3) Il-Kunsill għandu, fuq talba tal-Ministru jew tal-Ministru responsabbli għall-finanzi, jippreżenta rapporti u kontijiet dwar l-amministrazzjoni skont ma jiġi ordnat. Il-Kunsill għandu jara li kopja tad-dikjarazzjoni tal-kontijiet verifikata kif imiss tin tbagħat lill-Ministru u lill-Ministru responsabbli għall-finanzi flimkien ma’ kopja ta’ kull rapport magħmul mill-awdituri fuq dik id-dikjarazzjoni jew fuq il-kontijiet tal-Kunsill. (4) Ċekkijiet li jinħarġu fuq, u kull ħruġ li jsir minn, xi kont tal-bank tal-Kunsill għandhom ikunu ffirmati mid-Direttur Eżekuttiv u għandhom ikunu kontrassenjati mill-President, jew minn dak il-membru jew uffiċjal ieħor tal-Kunsill li jista’ jiġi awtorizzat mill-Kunsill għal dak il-għan. 22. Rapport annwali. Il-Kunsill għandu, mhux aktar tard mill-31 ta’ Marzu ta’ kull sena, jibgħat lill-Ministru kopja tad-dikjarazzjoni verifikata tal-kontijiet tiegħu għas-sena finanzjarja li tkun għadha kif għaddiet, kopja tar-rapport magħmul mill-awditur jew l-awdituri dwar dik id-dikjarazzjoni jew fuq il-kontijiet tal-Kunsill, flimkien ma’ rapport li ikun jittratta b’mod ġenerali dwar l-attivitajiet tal-Kunsill matul dik is-sena finanzjarja u li jkun fih dik l-informazzjoni konnessa mal-proċedimenti u l-politika tal-Kunsill. Il-Ministru għandu jara li kopja ta’ kull tali rapport titqiegħed fuq il-Mejda tal-Kamra u li tiġi ppreżentata lill-Ministru responsabbli għall-finanzi u lill-Awditur Ġeneralkemm jista’ jkun malajr. TAQSIMA V MIXXELLANJI 23. Il-membri tal-Kunsill u l-uffiċjali u l-impjegati kollha tal-Kunsill għandhom jitqiesu li huma uffiċjali pubbliċi għal kull fini tal-Kodiċi Kriminali. 24. Sabiex jingħata effett aħjar għad-dispożizzjoni ta’ dan l-Att u bla ħsara għall-ġeneralità ta’ dak imsemmi, il-Ministru jista’, wara konsultazzjoni mal-Kunsill, jagħmel regolamentidwar xi funzjoni tal-Kunsill u jista’ b’regolamenti bħal dawk- (a) jemenda l-Iskeda; (b) jirregola proċeduri amministrattivi u organizzattivi li għandhom jiġu segwiti mill-Kunsill, mill-organi tiegħu u mid-Direttur Eżekuttiv; (ċ) jirregola kull ħaġa li għandha x’taqsam mal-uffiċjali u l-impjegati tal-Kunsill u li m’hijiex speċifikament diġà regolata b’dan l-Att; (d) jirregola kull ħaġa li għandha x’taqsam mal-infiq u d-dħul tal-Kunsill, l-estimi u l-kontijiet tiegħu, u l-verifika tagħhom; (e) jirregola l-mod kif isiru elezzjonijiet, u l-jedd għall-vot f’tali elezzjonijiet, tal-membru tal-Kunsill imsemmi fl-artikolu 4(2)(e).